text: Video: Borgmester efter pleje-fiasko: Tavlen skal viskes ren
  24 juni 2014 kl. 15.41
  Udliciteringen af ældreplejen i Kolding Kommune blev en fiasko. I går opsagde kommunen to private plejeselskaber for at starte på en frisk.
  
  Svenske Attendo er et af de to selskaber, der i går blev opsagt. De vandt den oprindelige udbudsrunde, fordi de var billigst. Derefter skulle de andre private ældreplejer i udbudsrunde for at matche Attendos tilbud, for at blive ansat af Kolding Kommune.
  De gik imidlertid så langt ned i pris, at det ikke kunne løbe rundt økonomisk.
  Tryghedsplejen fik en fyreseddel af kommunen, da de blev beskyldt for at bruge uuddannet personel, og i april gik Kære Pleje i Kolding konkurs.
  I går blev Attendo og Trekantens Pleje og Rengøring så opsagt.
  Nu står kommunen og skal i gang med at lave nyt udbudsmateriale. Det skal de med en dårlig historie i ryggen og med frustrerede ældre og plejefirmaer.
  Hør herunder en forklaring fra Koldings borgmester Jørn Pedersen på situationen, og en kommentar fra Kære Plejes direktør Mirela Tanovic.
  Varighed: 48 sekunder
  